**CENU APTAUJA Nr. 2021/4/CA**

**,, SIA "Cēsu klīnika" saules elektrostacijas izbūves būvuzraudzība”**

**Darba uzdevums- tehniskā specifikācija**

**Informācija par iepirkuma priekšmetu:**

Cenu aptaujas mērķis ir noslēgt pakalpojuma līgumu par būvuzraudzības darbu veikšanu projektam, kas ar apliecinājuma karti reģistrēts Būvniecības informācijas sistēmā BIS-BL-369184-3017 “0,1MW saules paneļu sistēma Cēsu klīnika, Slimnīcas ielā 9, Cēsīs, Cēsu novadā.

Projekta ietvars paredz uzstādīt uz diagnostikas korpusa jumta saules paneļu sistēmu elektroenerģijas ražošanai. Elektrostacija jāpieslēdz paralēlai darbībai ar AS “Sadales tīkls.”

Pakalpojuma nodrošināšana tiek finansēta no projekta 4.2.2 Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās 3. kārtas, projekta “Cēsu klīnikas diagnostikas korpusa energoefektivitātes uzlabošana”, Nr. 4.2.2.0/20/I/015

**Pakalpojuma sniegšanas vieta:**

Slimnīcas ielā 9, Cēsīs, SIA “Cēsu klīnika”.

**Pakalpojuma izpildes termiņš:**

Būvuzraudzība ir jāuzsāk 5 (piecu) darba dienu laikā pēc būvuzraudzības līguma parakstīšanas un jāveic līdz visu darbu pabeigšanai un nodošanai Pasūtītājam. Paredzamais būvuzraudzības sākums ir 2021. gada 12. aprīlis un pakalpojuma sniegšanas termiņš ir 3 (trīs) mēneši.

**Darba uzdevums:**

1. Būvuzraudzību veikt saskaņā ar SIA ”AJ Power” (vienotais reģistrācijas. nr. 4010378069) izstrādāto apliecinājuma kartes dokumentāciju.
2. Objekta būvuzraudzība jāveic atbilstoši LR Būvniecības likuma, Ministru kabineta 2014.gada 19.augusta noteikumiem Nr.500 ,,Vispārīgie būvnoteikumi”, Ministru kabineta 2014.gada 30. septembra Nr.573 “ Elektroenerģijas ražošanas, pārvades un sadales būvju būvnoteikumi” un citiem būvniecību un būvuzraudzību reglamentējošiem normatīvajiem aktiem.
3. Iepazīties ar projekta dokumentāciju un, nepieciešamības gadījumā, sagatavo piezīmes par risinājumu neatbilstībām. Lai samazinātu neskaidro jautājumu daudzumu būvniecības procesā, savlaicīgi pirms darbu uzsākšanas identificētu projekta kļūdas un neatbilstības.
4. Pretendents darbam nodrošina kvalificētus speciālistus, būvdarbu līgumā paredzēto būvdarbu uzraudzības veikšanai. Kā arī nodrošina nepārtrauktu būvniecības procesa uzraudzību, tas ir - Būvdarbu uzraudzību veic, kad vien tiek veikti būvdarbi.
5. Neviens no būvuzraudzībā iesaistītajiem darbiniekiem nedrīkst būt interešu konfliktā savu pienākumu ietvaros.
6. Nodrošināt norādīto būvuzraudzības speciālistu pastāvīgu un regulāru atrašanos objektā saskaņā ar noslodzes grafiku. Būvuzraudzības speciālistiem ir jābūt ne mazāk ka divas reizes nedēļā.
7. Pārbaudīt būvuzņēmēja iesniegtās tāmes, darbu veikšanas projektus, darbu veikšanas kalendāros grafikus, un citus ar būvniecību saistītos dokumentus, sekot līdzi autoruzraudzības procesam, piedalīties neparedzēto būvdarbu, projekta risinājumu izmaiņu izvērtēšanā un sagatavot par šiem jautājumiem ieteikumus un komentārus, informēt un konsultēt Pasūtītāju.
8. Pārbaudīt un apstiprināt vai norādīt būvuzņēmēja ikmēneša izpildes aktus par paveiktajiem darbiem.
9. Veikt segto un citu būvdarbu fotoattēlu uzņemšanu pirms konkrēto darbu uzsākšanas, Darbu izpildes laikā un pēc Darbu pabeigšanas.
10. Pretendenta rīcībā paredzamā līguma izpildei ir šādi speciālisti ar iepirkuma priekšmetam līdzvērtīgu pieredzi iepriekšējo 5 (piecu) gadu laikā līdz piedāvājuma iesniegšanas brīdim, kuri atbilst šādām prasībām un kuri būs iesaistīti pakalpojuma izpildē:

**Elektroietaišu izbūves darbu būvuzraugs**, kuram ir spēkā esošs elektroietaišu izbūves darbu būvuzraudzībā sertifikāts un pieredze vismaz 1 (vienas) saules elektrostacijas izbūves būvuzraudzībā, un objekts nodots ekspluatācijā normatīvajos aktos noteiktajā kārtībā.

1. Pretendents nodrošina, ka pēc Pasūtītāja pārstāvja pieprasījuma būvuzraugs objektā ierodas nekavējoties.
2. Organizēt, vadīt un protokolēt iknedēļas Būvsapulces. Būvsapulces organizēt ne retāk kā 1 reizi divās nedēļās.
3. Pakalpojuma sniegšana notiek valsts valodā.

**Iesniedzamie dokumenti:**

1. Pieteikums - Finanšu piedāvājums (Pielikums Nr.1);
2. Pretendenta pieredze līdzīgu pakalpojumu sniegšanā (Pielikums Nr.2).

**Kontaktpersonas:**

Par iepirkuma priekšmetu - Taiga Galeja-Gruntmane, projektu vadītāja, e-pasts: taiga.galeja-gruntmane@cesuklinika.lv

Par cenu aptaujas organizēšanu – iepirkumu komisijas priekšsēdētājs Edgars Puķītis, e- pasts: iepirkumi@cesuklinika.lv

**Piedāvājuma iesniegšanas vieta:** elektroniski uz **iepirkumi@cesuklinika.lv.**

**Piedāvājuma iesniegšanas termiņš: 2021. gada 1. aprīlis, plkst. 15:00.**